Joga in Moot baat diere in noodDie jogasessie in die park word gelei deur Thea Opperman van GreenSpaYoga. Foto: Christine Scholtz, The Little Tripod. Die afgelope naweek se Joga in die park-geleentheid in die Pretoriase Moot ten bate van die Dierebeskermingsvereniging was, volgens organiseerder Thea Opperman, ŉ groot sukses. “Ons het R1 940 kontant en ŉ hele paar pakke hondekos ingesamel,” vertel Thea, eienaar van GreenSpaYoga. “Hoewel daar dié keer minder mense was, het ons meer skenkings ontvang.” “Ons volgende geleentheid word saam met die Waverley Mark in die Park-geleentheid aangebied op 7 Mei. Die mark word gehou in die park op die hoek van Moultonlaan en Evestraat, Waverley,” sê Thea. “Die jogasessie word oudergewoonte gratis aangebied, maar skenkings is natuurlik welkom en dit gaan dié keer aan die Cats-R-Us-organisasie. Ons wil hulle graag bystaan om die huurkoste van hulle nuwe perseel, steriliserings, kos en ander onkoste te dek.” Vir meer inligting stuur ŉ e-pos na [email protected] of besoek die webwerf. Thea Opperman van GreenSpaYoga. Foto: Christine Scholtz van The Little Tripod.